Fressa 2000 - Teclat per escan\nVisualitzador de veu Discriminació de fonemes\nLa intenció d'aquest programa és facilitar la discriminació del fonemes a persones amb deficiències auditives o amb dificultats a la parla.\nLa idea per tractar d'aconseguir-ho és controlar senzills jocs amb la veu.\nEn principi el programa funciona comparant patrons de veu que el mateix programa permet crear.\nQuant engeguem el programa apareix després del quadre de crèdit apareix el següent quadre:\nAquí tenim quatre opcions:\nCarregar un patró de fonemes:\nEns permetrà recuperar un patró de fonemes prèviament entrenats i desats amb l'opció Guardar... . Aquesta opció és la mateixa que la del menú Obrir fitxer.\nCrear un patró de fonemes :\nAixò ens permetrà construir patrons de fonemes. Aquesta opció és la mateixa que la del menú Entrenament.\nControl del volum del micròfon:\nFa aparèixer una finestra on podrem veure el nivell de so d'entrada quan estigui el sistema de captura de so en funcionament, o sigui quan estiguem entrenant a l'ordinador o quan estem fent el reconeixement.\nLa barra de desplaçament, la fletxa, ens permet triar el nivell mínim de reconeixement. Què vol dir això els sons que no arribin al nivell de la fletxa no seran mai reconeguts, els que la passin ocasionaran el procés de reconeixement. Aquest nivell es pot canviar desplaçant la fletxa esquerra o dreta, depenent de si estem en un ambient silenciós o sorollós també pot interessar modificar això si el nivell de detecció del nostre sistema micròfon-placa és molt o poc sensible.\nSi no es veu cap senyal caldrà pujar el nivell del comandament del volum del micròfon. Si pel contrari el senyal s'activa i arriba al final molt fàcilment caldrà baixar el comandament del volum del micròfon.\nQuant apareix aquest quadre es manté el quadre anterior per si volem fer l'entrenament o el reconeixement.\nSi premem aquest botó no passa res, anem directament a la finestra principal del programa i podrem fer les opcions que explicarem a continuació.\nArrencar el programa amb un paràmetre:\nSi arrenquem el programa amb un paràmetre, per exemple:\nel programa carregarà el fitxer PepetAAEÈÉIOU.SonsTpmSR02, si conté paràmetres correctes de reconeixement passarà a la pantalla principal.\nRecordeu que es pot fer això clicant al botó Inicio del Windows i clicar en executar programa on podem escriure la línia de comandes.\nLa finestra principal del programa té el següent aspecte:\n-Hi veiem la barra de títol. Aquí s'hi escriurà el fonema reconegut.\n-Hi ha una barra de menús que descriurem més endavant.\n-Sota la barra de menús hi ha un espai gris. Aquí s'hi escriuran els fonemes que pot entendre.\n-Un quadre amb unes fletxes. Aquí s'hi escriuran els fonemes que equivalen a les tecles que controlaran els jocs.\n-Al seu costat, un quadre on apareixerà en lletra grossa el fonema reconegut quan es faci el reconeixement.\nA continuació passem a descriure les opcions dels menú:\nHi ha quatre opcions, n'hi ha algunes que s'habilitaran o deshabilitaran, es tornen grises, segons l'estat del programa.\nObrir..., permet carregar un fitxer de patrons que prèviament hàgim desat amb aquest programa. Actua de la mateixa manera que ho hem explicat abans. L'extensió per defecte d'aquest programa és: SonsTpmSR02, tal com sempre es recomana, no és bo canviar-la. El programa, automàticament, a l'iniciar-se s'associa amb aquesta extensió. Si hi hagués un altre programa amb aquesta mateixa extensió, cosa altament improbable, excepte que tinguem dues o més còpies d'aquest programa en el nostre disc dur, ens preguntarà si volem associar-lo a ell. Recordem que si el fitxer conté dades correctes, en cas contrari ja ens ho farà saber.\nGuardar..., permet desar les dades de reconeixement prèviament recollides amb l'opció Entrenament en un fitxer del disc. Tal com hem dit abans l'extensió per defecte és: SonsTpmSR02 i no és convenient canviar-la.\nVeure el nivell del so..., dóna accés al mateix quadre sobre el nivell del volum del so que hem explicat prèviament.\nSortir, permet abandonar el programa.\nÉs l'opció que permet que l'ordinador aprengui a reconèixer la nostra veu, o la de qui sigui. És la mateixa que hem parlat abans en el quadre inicial, però que no hem explicat en profunditat i aquí passem a fer-ho. Aquí comencem a tractar les particularitats del programa ja que, fins ara, el que hem parlat acostuma a trobar-se, o coses semblants, a la majoria de programes.\nEn primer lloc apareix el següent quadre:\nAquí cal clicar en els sons als quals volem crear el patró de veu. Com a mínim cal clicar a dos sons.\nHi ha l'opció de canviar els sons. On hi ha escrit els sons són quadres d'edició on podem posar-hi els sons, síl·labes o paraules que vulguem. Podem, també, posar el temps de durada de reconeixement canviant el valor del quadre on hi ha un 1, que significa 1 dècima de segon (com a màxim 5 dècimes de segon). Si el que volem és que reconegui síl·labes caldrà augmentar aquest número. També pot ser bo clicar en el chekBox Detecció de principi de so quan vulguem detectar síl·labes o paraules. En general per sons és millor que aquesta opció estigui desactivada i per síl·labes o paraules és millor que estigui activada. La experiència de l'usuari l'indicarà com modificar aquests paràmetres perquè el reconeixement sigui millor.\nEl botó iniciar fa que els noms dels sons tornin a ser els que veieu en aquesta figura.\nSuposem que hem clicat a totes les vocals: A, AE (vocal neutre), È (E oberta), É (E tancada), O, U, i cliquem retorn ens apareixerà la següent finestra:\nCaldrà acostar-nos al micròfon i dir el so A durant molt poc temps un parell o tres dècimes de segon. Quant l'hagi detectat desapareixerà el quadre. Si desapareix massa depressa o sigui, abans que no hàgim dit res potser és perquè tenim el micròfon massa sensible. Recordeu el que hem explicat abans d'utilitzar l'opció control de volum del micròfon. Al principi seria un bon costum tenir aquesta finestra sempre oberta per veure si cridem massa fort o fluix o tenim el valor del micro massa amunt o massa avall. Si pel contrari per més que cridem no passa res, o sigui que no desapareix aquest quadre pot ser degut a què les següents causes o el micròfon no està correctament endollat a la targeta de so o el nivell del micròfon està massa avall. En aquest últim cas aneu a l'opció control del volum.\nEn el cas que no hi hagués targeta instal·lada, o estigués mal instal·lada o hi hagués un altre programa fent servir l'entrada de veu com pot ser la gravadora de Windows o el wave estudio de la Sound Blaster. Abans que sortís l'anterior quadre us sortiria el següent:\nEn aquest cas caldrà que us assabenteu quin dels problemes mencionats és el que falla i corregiu-lo. Fins que no estigui la targeta i el micro correctament instal·lat i que no hi hagi cap programa que la faci servir el programa no pot funcionar. Si l'ordinador tingués més d'una targeta no sé massa que pot passar aquest programa fa servir la que l'ordinador hagi configurat com a primera. Però suposo que no es donarà gaire casos que això passi.\nSuposant que no hi ha hagut aquesta dificultat i ha aparegut la paraula a reconèixer i l'ordinador l'ha detectat correctament a continuació apareixerà un nou quadre:\nOn fem exactament el que hem dit abans podrem entrenar el so que ordenarà a la rata que es mogui cap a la dreta. Si funciona normalment apareixeran després els següents quadres:\nSi tot ha anat bé veureu com la finestra principal ha canviat d'aspecte i l'opció del menú Exercicis de discriminació haurà deixat de ser gris i serà de color negre, que vol dir que ara ja està activa.\nQuan no funciona el reconeixement veureu que el menú Guardar com... està activat aquesta és l'opció que farem servir si els patrons de reconeixement són prou bons i volem guardar-los per una altra ocasió i no volem fer el reconeixement.\nMenú Exercicis de discriminació\nSi l'activem apareixen 7 submenús:\nDiscriminació de fonemes: Si l'activem comença el reconeixement veureu que els menús, Entrenament i Exercicis de discriminació es desactiven i s'activa el menú parar. Si acostem el micròfon a la boca i diem sons semblants als fonemes que hi ha en el patró que hem gravat o recuperat del disc veurem el més semblant indicat amb lletra gran en el quadre de la dreta, que també apareix en la barra de títol. Aquest és l'exercici més simple i l'únic feetback que tenim és que apareix el fonema reconegut indicat.\nA continuació vénen 4 submenús que és on s'activen els jocs de discriminació de fonemes. Cadascun d'ells obre un subsubmenú que porta al joc. Alguna persona pot pensar que per què hi ha aquest altre submenú. La raó va ésser perquè es donés la possibilitat de fer diferents jocs per a un mateix nombre de fonemes per discriminar, però és possible que això canvi perquè no tenim gaire temps per fer jocs i a l’haver implementat l'opció programa extern, que explicarem més endavant.\nAquestes quatre opcions són equivalents, l'única diferència és el nombre de fonemes a discriminar. Explicarem la: Joc de 3 fonemes ->Platets voladors.\nAl clicar apareix el següent quadre, que és molt semblant a un anterior:\nVeiem que només apareixen actives les caselles dels fonemes que tenim en el patró. Aquí cal triar tants fonemes com tecles necessiti el joc. En el nostre cas 3 tecles. Caldrà clicar consecutivament 3 caselles per a cadascuna de les tecles. O sigui, primer per a la tecla esquerra, després per a la tecla dreta i finalment per a la tecla disparar, que són les 3 tecles que necessita el joc platets voladors. Quant hàgim clicat en 3 fonemes apareixerà el mateix quadre amb el següent aspecte:\nVeiem que s'ha activat la tecla D'acord. Si ho fem apareixerà el joc corresponent, en aquest cas platets voladors i s'activarà el reconeixement de veu i ja podrem controlar el joc amb la veu. En aquest cas si diem AE (vocal neutra) veureu com el coet va a l'esquerra, si dieu È (E oberta) el coet anirà a la dreta i si dieu I el coet dispararà. De fet al principi del joc apareix la primera pantalla on s'explica el funcionament del programa. Per començar dispareu, o sigui dieu I.\nEs pot parar el joc i el reconeixent de veu en qualsevol moment clicant al menú parar.\nSi pareu el joc podeu reanudar-lo clicant a l'opció del menú Tornar a jugar o continuar a l'últim joc.\nNota: ChekBox Només discriminar els sons triats. Aquesta és una opció important. Si el nostre patró de sons conté 5 fonemes i el joc en necessita 3, per defecte el programa reconeix tots 5 sons o sigui, que si diguem un so semblant a un dels que no controlen el joc es farà el reconeixement d'aquest s'indicarà en la finestra, però no farà cap efecte en el joc. Si s'activa aquesta opció llavors només es compararà amb els 3 únics sons que controlen el programa. Per si hi ha moltes dificultats en dir els fonemes correctament.\nSubMenú Exercicis de discriminació - Programa extern...\nAquesta opció és prou important com perquè li dediquem un apartat apart. Està pensada per obrir el màxim possible el programa. Si la cliquem apareixerà un quadre estàndard d'obrir fitxers on podrem escollir un programa per executar.\nAquest programa pot ser en principi qualsevol. No té perquè tenir cap relació amb el projecte Fressa 2000. Si triem un programa i cliquem Abrir (el llenguatge depèn del Windows que tingueu) s'executarà el programa i al cap de 5 segons ha d'aparèixer el següent quadre. Si no apareixés cliqueu en la finestra principal del programa ReconeixementDeFonemes:\nSi en el quadre anterior cliquem Cancel·lar podrem escollir un joc que estigui en pantalla triant-lo en el quadre que ha aparegut.\nAquí caldrà clicar damunt de les caselles que indiquen les tecles que controlen el vostre programa. Hi ha aquestes tecles perquè són les que creiem que controlen a la majoria de jocs. Si algú vol fer un joc controlat per veu feu servir aquestes tecles. Si algú coneix un joc que vol controlar amb fonemes i no fa servir aquestes tecles feu-nos-ho saber.\nDetall important, perquè les tecles s'enviïn al programa correcte cal conèixer el nom de la finestra Windows contenidora del programa. En principi si tot funciona com cal ha d'ésser la que apareix en el quadre d'edició Platets voladors per scaneig de teclat. Si no fos aquesta la finestra feu doble clic en aquest quadre d'edició, s'actualitzen els títols de finestra que en aquest moment s'estan executant i després cliqueu en la fletxa i es desplegaran els títols de les finestres disponibles cliqueu en la del vostre joc o programa i ja podreu prémer d'acord i a continuació succeirà el mateix que passava en els jocs del programa. O sigui, sortirà el quadre on podeu associar cada tecla amb un fonema. A continuació s'activarà el reconeixement i en principi podreu jugar al joc amb reconeixement de fonemes com si d'un dels jocs del programa es tractés. Cal fer notar que els jocs del programa són excloents, és a dir, quan juguem a un joc el programa descarrega els altres jocs que hi ha, però no ho fa amb els programes externs. Per descarregar (sortir) dels programes externs ho haureu de fer de la forma que ho faci el programa, si és una aplicació Windows normal amb Alt + F4 acostuma a funcionar. Procureu descarregar els programes cada vegada que comenceu un joc nou, sinó no sabreu a quin programa envieu les tecles.\nSi l'activem apareixen 4 submenús:\nVeure les funcions d'ona. Serveix per detectar problemes de reconeixement. Expliquem aquesta opció més avall.\nTreure els jocs de la pantalla. Si volem treure els jocs del programa que hem executat prèviament. També es pot fer manualment sortint d'ells.\nIntercanviar els botons de la rata. Aquesta opció només serveix per si es juga al joc de 5 sons, bonk, joc del matamosques. Aquest joc no es controla per tecles, sinó amb la rata i es cacen mosques clicant. Si sou esquerrans i feu servir el mouse amb la ma esquerra és possible que tingueu els botons intercanviats. Si fos així no caçaríeu mosques mai perquè de fet clicaríeu amb l'altre botó. Amb aquesta opció podeu intercanviar els clics que envieu al programa bonk.\nQuè passa si detecta els sons malament\nDoneu una mica de confiança al programa, torneu a repetir l'entrenament i torneu-ho a provar al principi pot costar una mica, però quan funcioni veureu que el resultat és espectacular.\nHi ha alguna manera de veure perquè falla el reconeixement si és que ho fa? Sí, menú Opcions, opció Veure funcions d'ona.\nSi cliqueu aquesta opció us apareixerà la finestra següent:\nAquí tindreu el so que us ha gravat per fer el reconeixement. Si veieu alguna gràfica de funció que es vegi molt poc potser no s'ha gravat res. Clicant a l'últim botó podrem escoltar tots els sons gravats per si realment hem dit i s'ha gravat el que pensem que hem dit i gravat. Amb el primer botó podem escoltar cadascun dels sons independentment dels altres triant-lo en el quadre d'elecció que ara apareix la llegenda AE-Esquerra. Si algun so estigués mal gravat podem tornar a fer l'entrenament per aquest últim so clicant en el botó de color vermell que ens farà aparèixer un dels quadres descrits anteriorment, i que en aquest cas seria:\nI podem tornar a gravar el so. L'altre botó, el de la fletxa assenyalant a una espècie de dibuix d'un disc dur, serveix per desar la gravació com a fitxer .wav. No és una opció que interessi massa per a l'objectiu del programa.\nAprofito per dir que si ens passegem per damunt de qualsevol botó apareixerà un tip que ens dirà què fa el botó.\nEl primer so, de color vermell, és al qual li fem el reconeixement els blaus sons els patrons. Si tenim triat aquest primer veureu com al botó de la rodona vermella li desapareix aquesta rodona. És perquè el botó és torna inactiu. Aquest so no és un patró.\nSi alguna persona té certa curiositat i es pregunta si el reconeixement es fa comparant aquestes funcions, vos dic que no. És fa fent unes transformacions matemàtiques a aquestes funcions.\nVisualitzador de veu - Discriminador de fonemes és un programa que està contínuament en evolució. És possible que la versió que tingueu tingui més opcions que no estan recollides en aquest manual o alguna cosa canviada.\nVisualitzador de veu - Discriminador de fonemes s'està desenvolupant per en Jordi Lagares i Roset, professor de matemàtiques de l'IES Santa Eugènia de Girona.\nVisualitzador de veu - Discriminador de fonemes és una primera aproximació a l'ús del reconeixement de veu per a ajudar a discriminar fonemes per a persones amb dificultats de la parla.\nPodeu obtenir més informació i altres programes del mateix autor a l'adreça: http://www.xtec.es/~jlagares.\nL'autor vol expressar a Joaquim Fonoll del Programa d'Informàtica Educativa i a les professores del CREDAG i de l'escola Maçana de Salt, el més sincer agraïment pel suport, suggeriments fets a aquest programa.


TOP GRUPS | Observatori Fabra - Sopars amb estrelles Observatori Fabra – Sopars amb estrelles – Reserva el teu grup. Sempre hi sortireu guanyant!\nObservatori Fabra – Sopars amb estrelles\n02 juny 2017 al 07 octubre 2018 Observatori Fabra - Barcelona\nSituat a la serra de Collserola, a pocs metres del Tibidabo, és l’observatori astronòmic en funcionament més antic del món. Construït el 1904, des de la seva estratègica ubicació es gaudeix d’unes vistes insuperables de Barcelona.\nL’edifici és d’estil modernista i en el tour guiat es visita el museu, la sala de juntes, el telescopi de passos, la biblioteca, l’interior i exterior de la cúpula i la observació per telescopi de la constel·lació o planeta amb millor posición amb les explicacions de l’astrònom.\nVisites guiades en exclusivitat en català, castellà i anglès.\nLes visites guiades nocturnes a l’Observatori Fabra estan tancades. Es reprendran a partir del 26-10-2018\n-15 persones Màxim 30 persones (grup exlusivitat) Preu persona grup sense exclusivitat\nVisita Nocturna (90min.) 15€ 1815€ 15€\nVisita Nocturna + copa de cava 25€ 2662€ 25€\nSopars amb estrelles (diferents menús) 71€-125,50€ - -10%\nPreus grup iva inclòs / ** Preu pels Sopars de juny a octubre (només aplicable a dimarts, dimecres, dijous i diumenges). Juliol no hi ha descompte per grups. / Les visites guiades nocturnes a l'Observatori Fabra estan tancades. Es reprendran a partir del 26-10-2018\nVisites nocturnes. A pactar amb el grup\n90 min. / 150 min. en exclusivitat Tots els públics


21 de gener: dia internacional de les abraçades, sense elles • Som Pollença\nInici/Cultura/21 de gener: dia internacional de les abraçades, sense elles\n21 de gener: dia internacional de les abraçades, sense elles\nAlgunes curiositiats i efemerides del dia d'avui\nMarian Romerogener 21, 2021\n0 318 Un minut llegit\nAvui dijous 21 de gener se celebra el Dia Internacional de l’abraçada, encara que en un moment complicat per a realitzar-les a causa de la pandèmia originada pel coronavirus. Kevin Zaborney, un americà preocupat per les poques mostres d’afecte que la societat realitza en públic, va decidir crear aquesta festivitat per tenir una bona excusa i poder abraçar sense tenir un motiu. Ho va fer l’any 1986, i des de llavors, aquest dia és considerat sagrat dins el calendari de les celebracions mundials.\nGeneren confiança, combaten l’estrès i són medicina natural per al nostre cos. Un gest que, paradoxalment, ara per ara és més perillós que curatiu. Les abraçades tal com les coneixíem són cosa de fa un any.\nLa Covid-19 ens allunya i busquem substituts, com els cops de colze. Aquest contacte és vital en el nostre dia a dia. No obstant això, de moment, haurem de seguir guardant distància i tenint paciència. Cada dia queda menys per tornar a abraçar-nos.\nMés curiositats del dia d’avui\nDia 21 de gener és Santa Inés de Roma segons el calendari del santoral cristià, entre altres noms com Zacaries o Fructuós.\nA més, avui viurem un moment que no es tornarà a donar. A les nou del vespre d’avui ens trobarem a les 21 hores de dia 21 del 2021 del segle XXI. Moment irrepetible on el número 21 no pot esser més protagonista.\n21 21 gener abraçades Coronavirus Covid-19 dia internacional dia mundial dia mundial abraçades gener 2021 XXI\nAvís groc per vent i mala mar de la mà de la borrasca 'Hortènsia'\nL'Hotel Formentor, la venda estrella de l'any en el turisme de luxe espanyol


Data d'emissió: 13/06/2013\nEl popular pallasso Miliki, un dels més estimats per diverses generacions de nens, s’afegeix a la sèrie Personatges amb què es recorden aquells que formen part del nostre patrimoni històric i cultural.\nCap a l’any 1973, Los payasos de la tele van fer la seva primera aparició a la petita pantalla amb la salutació “¿Cómo están ustedes?”. Era el principi de l’espectacle infantil que continuava amb historietes i cançons. Durant una dècada va entretenir els més petits de la casa. Els protagonistes de la història eren els germans Aragón, Gaby, Fofó i Miliki, als quals es van unir anys més tard els seus descendents Fofito i Milikito.\nEl menor dels germans i protagonista del segell, Miliki, es deia Emilio Aragón Bermúdez (Carmona, Sevilla, 1929-Madrid, 2012). El seu pare i els seus oncles havien estat els famosos pallassos Emig, Pompoff i Thedy, dels quals va aprendre la gràcia del circ i l’amor per l’espectacle.\nMiliki i els seus germans Gaby i Fofó van començar a actuar al circ amb la seva germana Rocío la bailaora. L’any 1939 es van incorporar al circ Price i el 1945 van emigrar a Cuba, on van assolir un gran èxit en un programa de televisió. Durant més de 25 anys van treballar a Amèrica. Puerto Rico, Mèxic, Veneçuela, Estats Units i Argentina van ser alguns dels llocs en què el públic els va aclamar.\nQuan van tornar a Espanya van començar la seva trajectòria, l’any 1973, a TVE amb l’estrena del programa El gran circo de TVE, que un any més tard va passar a anomenar-se Los payasos. L’espectacle també va comptar amb Fofito i Milikito. Les gràcies dels pallassos s’acompanyaven amb cançons com ara Susanita tiene un ratón i Hola Don Pepito, que van assolir una gran popularitat.\nA més a més de fer de còmic, Miliki tocava la flauta i va estudiar música i composició. Després de la separació de Los payasos es va dedicar a la producció discogràfica i va enregistrar diversos discs amb la seva filla Rita. Va ser autor de llibres, va publicar les seves memòries i va obtenir diversos premis musicals. Els anys 2008 i 2009 va enregistrar els discos titulats A mis niños de 40 años i A todos mis niños, en record d’aquells que durant anys van ser fidels a la seva simpatia i el seu bon humor.


Dia: dimecres 04 de maig de 2022 de 15:30 a 18:00\nComença el: dimecres 04.05.2022 de 15:30 a 18:00\nAcaba: dimecres 15.06.2022 de 15:30 a 18:00\nPlaces: 1 per hora\n- Aprendre les principals eines en línia per a tràmits i documentació dirigides a persones adultes i gent gran. - Crear un espai acollidor mitjançant la participació i la interacció entre les persones i el servei punt Òmnia. -Oferir un acompanyament i assessorament integral per tal de proporcionar els coneixements necessaris per l’autonomia digital.\nAquesta activitat està organitzada en cites prèvies i amb l’objectiu de resoldre tràmits i gestions en línia amb les persones que necessitin ajuda per realitzar-los. L’augment de les persones participants i la forta demanda al llarg del tercer cicle del 2021, esdevingut per la derivació de diversos programes i serveis, ens ha fet adonar de la necessitat d'aquest servei. En aquest cicle el dinamitzador centrarà les qüestions més difícils per aquest tipus d’activitat d’acompanyament individualitzat, on centrem els esforços en a millorar els coneixements i habilitats de la persona usuària per tal d’augmentar l’autoestima .


Informació del Tast (12K) – Marató del Priorat\nInformació del Tast (12K)\nA nosaltres, amants de l’esport, ens agrada gaudir dels resultats dels nostres esforços físics, ja sigui en els entrenaments com en les competicions a les quals assistim. Però, és veritat que, més enllà d’aquests reptes, també ens apassionen les excursions, el menjar i el beure i fer turisme en cadascun dels llocs que visitem. El Tastet del Priorat neix amb la intenció de fusionar totes aquestes voluntats d’una manera més assequible.\nL’entorn, serà únic. El Priorat és una comarca per viure-la sense presses, que el seu paisatge opta a ser reconegut per la UNESCO com a Patrimoni de la Humanitat, que convida a gaudir dels productes que dóna la terra, com el vi i l’oli d’oliva, a gaudir dels plaers gastronòmics, del paisatge, de la història, de la cultura i de la seva gent.\nLa sortida i l’arribada de la cursa seran a l’edifici modernista de la Cooperativa de Falset-Marçà. Quan diem des de la Cooperativa, volem dir des de dins de la Cooperativa. Abans de la sortida els corredors, per anar escalfant, farem una visita ràpida per dins de les instal·lacions, on podrem veure les botes de vi i tot l’interior de l’edifici, tret de sortida dels trabucaires i a córrer!\nLa cursa és de muntanya i transcorrerà per camins, pistes i corriols, i travessarà vinyes i paisatges espectaculars.\nAls punts d’avituallament, amb la col·laboració de cellers de la DO Montsant i DOQ Priorat, s’oferiran degustacions de productes de la terra i per descomptat de vi. També podrem gaudir, amb l’oferiment dels ajuntaments i de les associacions, de les activitats culturals i festives típiques de les poblacions per on passem. No faltarà la música en directe en cada avituallament, i altres activitats artístiques i creatives.\nQui ho desitgi podrà córrer disfressat per donar-li un toc més lúdic a la jornada. El Tastet està obert a tot tipus de participant, des dels esportistes d’elit fins als aficionats a les curses, als excursionistes i als corredors populars. Cal recordar que degut a la distància i desnivell, no deixa de ser una prova exigent i es recomana tindre una certa experiència en aquest tipus de curses i una bona preparació.\nIMPORTANT: Per raons de seguretat i de respecte amb els propietaris de les finques, queda prohibit participar amb gossos.\nRecollida del dorsal i obsequi: La bossa del corredor, dorsal i el xip es podran recollir:\nDijous 30 de setembre:\nDe 16h30 a 20h30 a l’INTERSPORT QUINZE REUS (Raval de Jesús, 16-18, Reus)\nDivendres 1 d’octubre:\nDe 10h a 13h a l’INTERSPORT QUINZE REUS (Raval de Jesús, 16-18, Reus)\nDe 17h a 21h a la Cooperativa Falset Marçà\nDe 7h30 a 8h45 a la Cooperativa Falset Marçà\nSortida: L’horari de sortida és a les 9:30h del matí i l’hora límit d’arribada les 14:30h de la tarda. La sortida i l’ arribada de la cursa seran a l’ edifici modernista de la Cooperativa de Falset-Marçà.\nRecorregut: El recorregut té una distància de 12.100 metres i uns 300 metres de desnivell positiu. Està perfectament senyalitzat per voluntaris i abalisat. Quilòmetres marcats en tot el recorregut. Per camins, senders i vinyes ens arribarem fins als municipis de Bellmunt del Priorat, Gratallops i tornarem cap a Falset.\nObsequis especials: Obsequis especials als 3 primers classificats masculins i femenins de la general individual. Únicament hi haurà una classificació general. Premi als primer corredor local del Priorat, tant femení com masculí. També s’obsequiarà a la colla disfressada “més autèntica” de les dues proves.\nPunts quilomètrics senyalitzats\nFotografies i vídeo de cursa\nAvituallaments amb tast de vi i productes del Priorat\nZona exclusiva per als col·laboradors\nSorteig de lots per gentilesa dels col·laboradors\nActivitats acompanyants: La Marató del Priorat comptarà, en paral·lel, amb les més diverses activitats lúdiques i formatives, com les visites guiades teatralitzades al celler de la Cooperativa, visites al Castell del Vi, curses infantils, activitats esportives, activitats musicals i artístiques i una botifarrada per dinar. Amb tot això es pretén aconseguir una jornada del tot festiva. Totes les activitats es publicaran properament al web de la Marató. No us deixeu família i amics! Hi haurà un gran ventall d’activitats per els acompanyants, grans i petits! També podran gaudir d’un gran dia al Priorat!\nS’aplicaran estrictament les modificacions i adaptacions necessàries per tal de complir els protocols exigits segons l’evolució de la pandèmia de la Covid-19 i depenent de les mesures que es determinin des del Departament de Salut de la Generalitat de Catalunya.


Regions de Monserrat | Guies de Muntanya de Montserrat\nHome / Regions de Monserrat\nRegions de Monserrat\nEl massís de Montserrat està situat a la Catalunya central, a cavall de les comarques de l'Anoia, el Bages i el Baix Llobregat, a poc més de 50 quilòmetres de la ciutat de Barcelona. Es un massís d'uns 10 quilòmetres de llargada i 5 d'amplada caracteritzat per les seves formes abruptes i fantàstiques, i s'enlaira fins als 1.236 metres del cim de Sant Jeroni. Està dividit en 6 regions principals: Agulles, Frares Encantats, Ecos, Tabor, Tebes i Tebaida (d'oest a est).\nEl punt d'accés principal a la muntanya és el del Monestir, on s'hi pot arribar molt còmodament per carretera, amb telefèric, conegut popularment com l'Aeri, o amb tren cremallera. També es pot accedir per l'Ermita de la Salut a prop del poble de Collbató, per la Vinya Nova entre els pobles de Collbató i el Bruc, pel coll de Can Maçana i per Santa Cecília. Per a més informació sobre com accedir a Montserrat podeu consultar la nostra pàgina accessos a Montserrat


Sheila Queralt: “Unabomber és el cas més mediàtic per entendre què fem els lingüistes forenses”\n© Sheila Queralt\nJúlia Castells Ribalta\nEstà acostumada que la gent se sorprengui de la seua joventut, sigui en un judici o en un curs especialitzat al cos dels Mossos d’Esquadra. Sheila Queralt és una de les lingüistes forenses de referència a l’estat espanyol. Nascuda a Balaguer fa trenta-tres anys, va començar estudiant traducció i interpretació a la Pompeu Fabra i acumula un currículum acadèmic que inclou dues llicendiatures, un doctorat, mitja dotzena de màsters i un parell de postgraus. Tot, des que tenia vint anys, encarat a la lingüística forense. Ara dirigeix el laboratori SQ Lingüistas Forenses i ha escrit el llibre ‘Atrapados por la lengua’ (Larousse).\nVa fer Traducció i Interpretació una mica per casualitat i allà va descobrir la passió de la seua vida. Des d’aleshores tota la seua carrera professional ha girat al voltant de la lingüística forense, “disciplina que combina les meues passions per la llengua, el dret i la curiositat científica”.\n- No tothom pot dir que ha trobat la seua vocació professional.\nQuan estudiava tenia la sensació que aquella facultat no acabava de ser el meu lloc fins que vaig veure l’anunci d’un curs de Lingüística Forense en un cartell. Allò em va canviar la vida.\n- El primer que vaig pensar a llegir que era lingüista forense va ser en Unabomber..\nÉs el cas més mediàtic i paradigmàtic... fins i tot en van fer una sèrie a Netflix.\n- Un home que es passa molts anys portant de corcoll l’FBI (posant bombes i enviant textos reivindicatius als mitjans) i al final l’enxampen estirant el fil del seu estil literari.\nPer sort els casos vinculats a delictes de sang són molt pocs.\n- Quina és la seua recomanació si em volgués dedicar-me al crim organitzat?\nSer molt breu.\n- Per no poder comparar els textos escrits pel criminal i els que de la persona sospitosa?\nExacte. En el teu cas, per exemple, analitzant els textos segurament arribaríem a la conclusió que el sospitós és una persona amb un cert domini de la llengua i que és prou sofisticat com per mirar de camuflar-ho.\n- Què és allò que se’m passaria per alt perquè ho tinc integrat de forma mecànica i inconscient?\nLa sintaxi. És la manera com ordenem les paraules i com construïm el món. Això ho tenim molt interioritzat en la nostra manera de pensar, d’ordenar les idees i projectar-nos. És una de les coses més estables i inconscients. Si ens pregunten com ordenem les frases la nostra resposta automàtica serà: subjecte, verb i predicat. Però quan comencem a analitzar-ho ens adonem que les advervials temporals sempre les poso al davant, per exemple. I les de lloc? Aquestes potser les poso entre el subjecte i el verb. Això ho aprenem i ho consolidem de petits. Després la gent que arriba a estudis superiors té més habilitat o tendència a utilitzar subordinades, però no és obligatori.\n- Les frases amb subordinades són més complexes i molta gent les considera fruit d’un pensament més elaborat.\nAixò ens passa molt amb els estafadors com el Rodrigo Nogueira, que ha enganyat desenes de dones arreu de l’estat. Són gent que generalment no té estudis superiors i per aparentar un cert nivell intel·lectual tendeix a utilitzar moltes subordinades i adverbis amb -ment. Tot és ‘obviament’, ‘obstinament’, ‘clarament’, ‘evidentment’. D’entrada pot tenir una aparença més complexa, però quan ho analitzes amb detall t’adones que falta coherència i cohesió. Els textos no s’aguanten.\n- Però són gent que sap molt bé què han de dir en cada moment. En aquest sentit sí que són bons comunicadors.\nTenen molta psicologia, saben llegir molt bé què necessita sentir tothom en qualsevol moment. El problema és que utilitzen aquesta habilitat per fer mal a la gent.\n- És que a través de les paraules se’n pot fer molt, de mal. El ciberassetjament és, malauradament, un problema social que cotitza a l’alça avui en dia.\nTenim bastants casos d’aquesta naturalesa i la veritat és que si hi ha menors pel mig són els que m’afecten més. Per contra, quan pots demostrar que un menor no està mentint i l’ajudes sortir d’un context de violència és molt satisfactori; estem parlant d’identificar qui li està fent la vida impossible i aturar l’assetjament. En altres casos aconsegueixes que un menor deixi d’estar manipulat per un dels progenitors, posant-lo en situacions desagradables i per resoldre conflictes que són entre adults.\n- Sempre acaba als jutjats?\nNo sempre, també ens arriben consultes privades de persones que tenen dubtes sobre uns escrits i volen saber l’estat de la qüestió abans de prendre cap decisió. Enganys de parella, per exemple.\n- Per descobrir qui és l’amant?\nHem tingut algun cas una mica més rocambolesc. Un home sospita que la seua parella té un amant i en lloc de treure el tema es crea un perfil fals amb la intenció de seduir-la. Aleshores la dona comença a sospitar que el desconegut que intenta flirtejar amb ella és el seu propi marit fent-se passar per un altre. Aleshores és la dona qui ve a nosaltres per esbrinar si és ell o no.\n- La primera reacció és pensar que la gent està molt malament.\nDoncs ens ho demanen més sovint del que sembla.\n- Els mediterranis i llatins tenim fama de ser molt xarraires, però no sé si ens comuniquem bé.\nPenso que no explotem totes les possibiltats del llenguatge. No eduquem prou els infants perquè explotin totes les habilitats del llenguatge, a explotar la capacitat innata que tenim per comunicar-nos, per treure-li tot el seu potencial. Sovint no sabem adaptar-nos al context, utilitzem un mateix registre sense distingir on som.\n- Tot això en l’era de les xarxes socials i la hiperconnectivitat.\nÉs que s’hauria de treballar a les escoles des de petits perquè la llengua és la manera com ens comuniquem i transmetem allò que volem dir. Sabem posar noms a les coses, sabem identificar un substantiu però no sabem per a què serveix. És com si un cuiner sabés reconèixer tots els estris d’una cuina però no en conegués totes les possibilitats. No serveix de res conèixer tots els ingredients d’una paella si després no saps fer-la correctament.\n- Això ens porta a equívocs constants, també quan ens relacionem amb institucions públiques o grans corporacions. Aquest és un altre filó de treball?\nLa nostra feina és veure si el text pot tenir diferents lectures i determinar la més probable. Després el jutge decideix, nosaltres som pèrits.Generalment és una mala redacció, errors en la puntuació. També és típic del llenguatge jurídic fer oracions massa llargues. En això també s’hi està treballant, a aconseguir que els textos jurídics siguin més entenedors. Més senzill per evitar confusions. Hi ha textos que també són ambigus per tal de deixar-se una porta oberta a escenaris que no havien previst. Garantir-se que es pugui aplicar en futures situacions. En el cas de les pòlices d’assegurances o clàusules de bancs sovint em semblen carències de redacció. En aquest sentit estan millorant perquè han perdut alguns casos als jutats per aquest fet.\n- Com la tracten als judicis?\nAlguns advocats voldrien que fos més gran per transmetre més solvència, però mai no hem tingut cap problema perquè ens acceptin la prova pericial.


MÉS insta la Comissió Europea a defensar el model educatiu i lingüístic de Balears - IniciativaVerds\nArrel de la web > Informa’t! > Notícies > MÉS insta la Comissió Europea a defensar el model educatiu i lingüístic de (...)\nEl Grup Parlamentari MÉS ha adreçat una pregunta a la Comissió Europea, amb sol·licitud de resposta escrita, per saber com valoren les institucions europees el decret del Tractament Integral de Llengües (TIL) aprovat pel Govern Bauzá. La iniciativa, que ha estat tramitada pels eurodiputats del grup Verds-Aliança Lliure Europea Raül Romeva (ICV) i Ana Miranda (BNG), també està signada per altres parlamentaris catalanoparlants, del grup socialista i de CiU.\nEl Grup MÉS i els eurodiputats signants de la iniciativa recorden que la UE practica una política positiva envers la diversitat lingüística (tal i com s’explicita a la Carta de Drets Fonamentals de la UE), i que el Parlament Europeu va aprovar l’any 2009 un informe que definia el model d’immersió lingüística com “l’eina més eficaç per promoure el multilingüisme”.\nAixí mateix, afirmen que el TIL “suposa un retrocés de la llengua catalana en els centres” educatius, i que per a la seva elaboració “no s’ha escoltat ni els tècnics ni els professionals de la matèria”. També alerten que la seva aplicació “significarà un augment de les desigualtats dins les aules i impossibilitarà el tractament adequat de les diferents necessitats educatives dels alumnes”.\nEl portaveu del Grup MÉS, Biel Barceló, ha explicat que el trilingüisme “només és l’excusa per desmantellar el model d’immersió lingüística, que garanteix la inclusió educativa i social”. Barceló adverteix que el TIL “serà un fracàs absolut i incrementarà el fracàs escolar”, i que la seva imposició “provocarà un incendi a les aules i farà que el començament del proper curs escolar sigui un caos”.\nPer tot això, el Grup MÉS i els eurodiputats que signen la iniciativa demanen a la Comissió quina opinió tenen sobre el decret, si considera que perjudica els resultats acadèmics i el coneixement de la llengua catalana, i si considera que el Govern de les Illes Balears “actua contra l’article 22 de la Carta de Drets Fonamentals” de la UE.\nDocument (PDF – 124.2 kB)


CAMPING VERNEDA - Planifica la teva visita - Epiremed\nLa Val d’Aran és naturalesa en estat pur. Endinsa’t al Pirineu i descobreix les meravelles de la muntanya amb Verneda Camping Mountain Resort. Ambient proper, per a famílies i amics. Fes dels nostres bungalows de fusta casa teva, de les nostres parcel·les el teu jardí particular i del càmping la teva llar. De casa a bosc en 4 passos! Converteix les teves vacances en un record autèntic. Vine a viure la #VIDAVerneda.\nEl Verneda Camping Mountain Resort és a només 7 km de Vielha, la capital de la Vall d’Aran i a 20 km de l’estació d’esquí de Baqueira-Beret. L’establiment ofereix cabanes i bungalows bonics de fusta situats a la Vall d’Aran, al Pirineu, tot l’any. Les seves parcel·les de gespa natural al costat del riu Garona i al bosc Varicauva fan les delícies dels amants de la natura. Les cabanes disposen de cuina amb microones, zona de menjador i bany modern amb banyera o dutxa en plena natura. La majoria d’ells també inclouen terrassa privada. En els mesos d’estiu hi ha un bar, un restaurant i una piscina disponibles. Als voltants es poden practicar diferents activitats, entre elles esquí, senderisme i BTT.\nCRTA N230 KM 170, 25537 PONT D'ARROS, LLEIDA, Espanya\nKVA-000041 - GENERALITAT DE TURISME\nLa meva empresa està especialitzada en activitats a la muntanya, oferint els següents serveis (...)


JSC Alt Penedès - Garraf\n3ª ESCOLA DE FORMACIÓ ALT PENEDÈS - GARRAF\nEl proper cap de setmana 8 i 9 de maig la JSC de l'Alt Penedès i el Garraf celebra la seva tercera Escola de Formació, aquest any dedicada al debat sobre les polítiques de joventut.\nConsulta el programa de l'Escola a la nostra web:\nMés info a: jscpenedesgarraf@gmail.com\nPublicat per Federació X a 21:53 Cap comentari:\nCommeració de l'aniversari de la 2a República\nOrganitzat per l'agrupació de l'Alt Penedès de JSC i en col·laboració amb el PSC de Santa Margarida i els Monjos, el proper 24 d'abril al Parc de la Memòria de Santa Margarida i els Monjos, a les 17.30h.\nPublicat per Federació X a 21:50 Cap comentari:\nPublicat per Federació X a 19:41 Cap comentari:\nJoves en xarxa. Construint Catalunya.\nLa JSC de l'Alt Penedès i el Garraf ha preparat una xerrada per al debat i la reflexió sobre les polítiques d'immigració i nova ciutadania, pel proper 20 de març de 2010, a Sitges.\nPublicat per Federació X a 18:59 Cap comentari:\nLa JSC Alt Penedès celebra el seu 2n aniversari\nEl passat diumenge 28 de febrer, la JSC Alt Penedès va celebrar el segon aniversari de la seva constitució, amb un acte a Sant Quintí de Mediona.\nL'acte va comptar amb la intervenció de diferents representants de la JSC i del PSC. Obria l’acte el Primer Secretari de la JSC Alt Penedès-Garraf, Àlex Centelles, també va ser-hi present Ramon Creixell, cap de llista a Sant Quintí de Mediona, que es mostrava agraït en què fos el poble de Sant Quintí l’escollit per a aquesta celebració.\nSeguidament van intervenir Raúl Moreno, ex Primer Secretari de la JSC de Catalunya, i Javi Lopez, actual Primer Secretari, que van expressar la seva satisfacció de que la JSC cada dia estigués més present en tot el territori.\nEl diputat al Parlament Roberto Labandera també va intervenir a l'acte i va encoratjar els joves presents a lluitar pels valors en els que creien i defensaven com a joves socialistes.\nFinalment, Helena Fortuny, Primera Secretària de la JSC Alt Penedès, va dirigir-se als presents amb paraules d’agraïment per a totes aquelles persones que han fet possible que la JSC sigui una realitat amb força a l’Alt Penedès.\nL'acte també va comptar amb la presència de diversos companys d'altres agrupacions de la JSC.\nLa JSC de l'Alt Penedès fa una valoració positiva de l'acte, que els encoratja a seguir endavant i creixent en el territori per transmetre arreu els valors que defensem.\nPublicat per Federació X a 11:28 Cap comentari:\nJSC ALT PENEDÈS I PSC DE SANT SADURNÍ D’ANOIA COMMEMOREN EL DIA DE LA JUSTÍCIA SOCIAL\nEl passat Dissabte 20 de Febrer, la JSC Alt Penedès i PSC de Sant Sadurní van posar un stand al Carrer Raval de Sant Sadurní. Aquest amb l'objectiu d'informar sobre la justícia social.\nHi vam ser presents durant tot el matí, van ser varis els vianants que es van apropar fins l’stand a recollir informació sobre la Justícia Social. Juntament amb el manifest i flyer on s’explicaven els valors que es defensen dins la Justícia Social, els vilatans i vilatanes, també van poder agafar altre informació que hi havia a l’stand sobre les actuacions del PSC i del treball i formació que es\nrealitza a nivell de JSC.\nLa valoració que se’n va fer és positiva tan entre els membres de la JSC Alt Penedès com del PSC de Sant Sadurní. Era important sortir en aquest dia el carrer i poder explicar a la gent el què pels socialistes són valors fonamentals: la democràcia, la igualtat, la llibertat, la solidaritat i la participació entre d’altres.\nLa JSC Alt Penedès continua treballant en diversos projectes per anar-se presentant arreu del territori penedesenc, i ser-hi cada vegada més present. I així seguir lluitant per un model de societat, que creu més justa.\nPublicat per Federació X a 17:12 Cap comentari:\n2n aniversari de la JSC a l'Alt Penedès\nPublicat per Federació X a 16:57 Cap comentari:\nAlt Penedès - Garraf, Catalunya\nPlaça de l'Hospital nº 3 - 08870\nPlaça de la Peixateria 19, baixos - 08800\nC/ Tossa de Mar nº 20 baixos G\nPSC Alt Penedès Garraf\nArxiu del blog de maig (1) d’abril (1) de març (4) de febrer (2) de novembre (1) d’octubre (1) de setembre (1) de maig (2) d’abril (1) de març (2) de desembre (1) de novembre (1) d’octubre (1) de juny (1) de maig (2) d’abril (1) de març (2) de febrer (1) de gener (1) de desembre (1) de novembre (2) d’octubre (4) de setembre (5)


OPEL PRESENTA LA NOVA GENERACIÓ DEL OPEL CORSA | Puba, S.L., Servei Oficial Opel a Santa Coloma de Farners (Girona)\nNova sensació de conducció: nou xassís, nova generació de motors i tecnologies de transmissió. Nous estàndards: Alta qualitat interior amb IntelliLink i una gran quantitat de sistemes d'ajuda a la conducció. Premiere Mundial: El gran èxit de vendes de Opel debutarà a l'octubre en el Saló Internacional de l'Automòbil de París. Opel desvetlla avui la nova, cinquena generació del Corsa. El gran èxit de vendes de Opel pretén oferir una nova experiència de conducció en el segment dels models petits, elevant el llistó en les prestacions de xassís, motor i transmissions.\nM'interessa La notícia: OPEL PRESENTA LA NOVA GENERACIÓ DEL OPEL CORSA


Àrea Odontològica – Centro Médico Albar\nRevisió, diagnòstic i tractaments bucals per adults.\nRevisió, diagnòstic i tractaments bucals per nens.\nProcessos quirúrgics de l’àrea bucal.\nTractament de les arrels dentals (“matar nervi”).\nRevisió i profilaxis.\nReposició de peces dentàries mitjançant implants.\nTractament de les genives (raspat i curetatge).\nCorrecció de les alteracions dentàries.\nLamel·les estètiques i blanquejat.\nLa sedació en odontologia serveix per eliminar les molèsties i la por o l’ansietat que poden portar alguns tractaments odontològics als pacients. El metge anestesista és l’encarregat d’administrar el tipus específic de sedació, en funció de les necessitats de cada pacient.


Moren set persones al Regne Unit per coàguls després de vacunar-se amb AstraZeneca\nSón casos estranys després de vacunar-se\ndissabte, 3 d’abril 2021 - 12:51h\nL'Agència Reguladora de Medicines i Cures per a la Salut (MHRA, en anglès) del Regne Unit va assenyalar ahir que van identificar 30 casos d'uns rars coàguls de sang entre els 18,1 milions de persones vacunades amb este preparat fins a finals de març.\nEste organisme regulador va puntualitzar, no obstant això, que els riscos associats a estos coàguls són "molt xicotets" i que la població hauria d'acceptar la vacuna quan siga oferta per la Sanitat.\nDels 30 incidents, 22 corresponen a trombes cerebrals venosos (CVST, per les seues sigles en anglés) i vuit a altres problemes relacionats amb la coagulació de sang amb baixes plaquetes.\nLa cadena BBC afirma este dissabte que va poder saber dels reguladors que set d'estes persones vacunades han mort i que prossegueixen les recerques per a determinar si és el preparat de AstraZeneca el responsable de causar estes trombes.\nEsta informació surt a la llum després que Alemanya decidís suspendre l'ús de AstraZeneca per a les persones menors de 60 anys davant el temor d'un possible vincle amb coàguls.\nA més d'este preparat, el Regne Unit està vacunant amb el de Pfizer i més de 30 milions de persones ja han rebut almenys la primera de les dos dosis d'una d'estes vacunes.\nViròlegs desmenteixen les invencions sobre les vacunes\nSegons expliquen experts les vacunes contra la Covid-19 no destrueixen els pulmons ni causen malalties autoimmunes, i així desmentixen les fabules que estan circulant en estos moments.\nAixí s'ha constatat en una verificació realitzada en el marc del projecte #Vacuna't, que Maldita.es i Servimedia, amb el suport de Google Digital News Innovation, desenvolupen contra la desinformació sobre les vacunes del coronavirus.\nSembla que també s'ha demostrat que les vacunes tampoc produeixen malalties autoimmunes, com manté el citat cartell, que alerta de la possibilitat d'un "xoc anafilàctic". La catedràtica en Immunologia Àfrica González afirma que "no hi ha cap evidència que això passe" .\nQuant a si les vacunes poden causar malalties autoimmunes, González apunta que este tipus de patologies "són molt variades i de causes gens clares, però totes tenen una base genètica i ambiental, una d'elles és les infeccions, però no les vacunes".\n"El Golf de València registra de matinada dos terratrémols de magnitud 2,6 i 2,5" "A una parella a València, `Moro de merda, ves-te'n al teu país'"


per Eva Ayza / ACN 15/08/2021 13:02h\nEl rànquing Xangai 2021, que analitza la qualitat de mil institucions, ha posicionat la Universitat de Barcelona (UB) entre les 200 millors universitats del món per quart any consecutiu, i la primera de l'estat espanyol.\nSegons la prestigiosa classificació, que avalua l'excel·lència científica i s'utilitza per atraure investigadors i docents, la UB destaca especialment en disciplines com Medicina, matèria en què és el 45è millor campus del planeta, o Salut Pública i Ciències Agràries, en què es troba entre la 51 i la 75a posició.\nLa UB va quedar el 2017 entre els 200 i 300 centres de més qualitat i, des del 2018, forma part de l'interval 151-200.\nEl Rànquing Acadèmic d'Universitats del Món 2021 (ARWU), liderat per Harvard, també situa la Universitat Autònoma de Barcelona (UAB) entre els millors 300 centres del planeta, excel·lint en camps d'estudi com Veterinària, Geografia o Ciències Agrícoles.\nDe fet, la UAB és el setè millor campus del món per l'estudi de Veterinària i el 36è pel que fa a la Geografia. En el marc de l'estat espanyol, el campus ubicat a Cerdanyola rep una puntuació similar a la Universitat Complutense de Madrid i la Universitat de Granada.\nLa UB, entre les 200 millors universitats del món i la primera de l'Estat | LleidaDiari.cat\nUdL, millors en Bromatologia i Ciències Agrícoles\nSeguidament, la Universitat Pompeu Fabra (UPF) es troba entre les 500 millors institucions analitzades. Tot i que el rànquing assegura que va pel camí d'esdevenir «una de les universitats líders d'Europa», la UPF ha seguit la tendència a la baixa dels últims anys, perdent la plaça que tenia el 2017 i 2018 entre els 300 campus de més prestigi. Tanmateix, obté un valor alt pel que fa a Salut Pública (22 del món) i Economia (40), i està situada entre la 9a i la 12a millor universitat de l'Estat, per darrere de l'Autònoma de Madrid, la del País Basc o la de València.\nBarcelona Girona Europa Universitat de Lleida Catalunya


Antic bloc de la Biblioteca - Escola Sant Jordi Lleida: Vine a la Biblioteca!\nDes de Sant Jordi tv i el blog de l'Ampa ens arriba aquest vídeo que promociona la Biblioteca durant les estones del migdia. Feu cas i aneu a la Biblioteca!\nPublicat per Montse a 21:03\nEtiquetes de comentaris: biblioteques, promoció lectura, tv, vídeo\nMarina Hernández 6è ha dit...\nM'agrada molt, ha quedat molt xulo!\nÉs molt bonic, sembla que tothom, durant l'hora del pati, estigui a la biblioteca o llegint llibres... cosa que no és veritat, per a alguns!\nIgualment m'ha agradat moltíssim i voldria felicitar als nens i nenes de vídeo art, ho han fet molt bé.\n19 d’octubre de 2013 a les 21:10\nTota la raó en tot Marina!\nSi que ho han fet bé els del Vídeo Art.\nEspero poder veure més vídeos i a tu també Marina.\nUn petonet virtual!\n19 d’octubre de 2013 a les 21:47\nJajaja, moltes gràcies Montse!\n7 de novembre de 2013 a les 17:17\nDe res, Marina. Un plaer.\n7 de novembre de 2013 a les 20:07\nmarti bordes ha dit...\nEs cert el que dius Marina i tu també Montse!!! També es podrien fer moltes més activitats d'aquestes o llegir fora.També m'agradat quan he vis que deia: "endinsat en el món del llibre", però també el llibre es pot endinsar al teu món :)\nPD: Jo també us envio un petó virtual!!!\n29 de novembre de 2013 a les 21:27\nPenso com tu Martí. A mi em passa que si un llibre m'agrada, és ell que s'endinsa dins meu!\n30 de novembre de 2013 a les 8:42\nEs clar que si, tot es possible en el món de la lectura!!!\n30 de novembre de 2013 a les 9:33


El 42% dels homes i el 33% de les dones que es mouen en patinet per Barcelona creuen el semàfor en vermell La República\nEl 42% dels homes i el 33% de les dones que es mouen en patinet per Barcelona creuen el semàfor en vermell\nACN Barcelona.-El 42% dels homes i el 33% de les dones que es mouen en vehicle de mobilitat personal (VMP), com els patinets, creuen el semàfor en vermell. Aquesta és […]\nACN Barcelona.-El 42% dels homes i el 33% de les dones que es mouen en vehicle de mobilitat personal (VMP), com els patinets, creuen el semàfor en vermell. Aquesta és una de les conclusions d’una anàlisi feta pel RACC sobre els comportaments de risc que tenen homes i dones quan es desplacen per Barcelona. L’estudi s’ha fet basant-se en més de 9.000 observacions i conclou que els homes prenen més riscos que les dones i tenen comportaments més inadequats. A peu, el 44% dels homes i el 38% de les dones creuen el carrer per fora del pas de vianants. La situació millora pel que fa a la bicicleta, ja que menys del 5% d’ambdós gèneres passen en vermell, però el 74% de les dones no indiquen el gir abans de fer la maniobra (70% dels homes).\nEn moto, el 40% de les dones indiquen el canvi de carril però només ho fan el 28% dels homes. Per últim, l’estudi no percep diferències significatives de gènere quan es va en cotxe. En línies generals, la majoria respecta els semàfors i senyalitzen els canvis de carril quan condueixen. L’estudi s’ha presentat en el marc del ‘Fòrum Barcelona Seguretat Viària’, organitzat pel RACC, l’Ajuntament de Barcelona, el Servei Català de Trànsit i l’Associació Prevenció d’Accidents de Trànsit. El president del RACC, Josep Mateu, ha destacat que l’organització que presideix “fa temps que ha posat el focus en analitzar la mobilitat amb perspectiva de gènere”. Ha recordat que enguany van presentar un estudi que va concloure que el 40% de les dones ha patit una situació d’assetjament físic o verbal mentre es desplaçaven de dia per Barcelona, enfront del 24% dels homes.


XAREL·10: XAREL-10 arriba al Post 1500 i tanca per vacances\n1.500 posts!! És tota una fita! ;-))\nJa fa més de quatre anys del JOC CENT d'en Tibau? Jo també en tinc un record magnífic! Justament vaig descobrir el teu blog arran d'aquell joc -que vas guanyar- i ja no t'has pogut lliurar dels meus comentaris hahaha\nBé, de moment no en tinc ni idea :-P\nVaig a esmorzar a veure si se'm reforcen les neurones :-DDD\nMoltes Felicitats Mc!!! Que sigui per 1500 posts més!!! ;P\nASSUMPTA: Gràcies per les felicitacions. Certament, els teus comentaris van ser un dels "efectes col·laterals" del JOC CENT d'en TIBAU. I ben content que n'estic! :-))\nPel que fa al joc dir-te que, com ha de durar fins l'onze de setembre, les pistes no poden ser massa clares de bon principi. Els primers dies hi haurà poc "material" per fer recerca, així que "de moment no tenir-ne ni idea" ja és el que m'esperava. ;-)\nLLUNA: Bon dia i moltes gràcies també. No sé si el LLIBRE donarà per 1500 posts més però, ara com ara, no tinc cap intenció de plegar. :-))\nEi, en un altre moment em miro l'enigma que ens proposes, que sempre ens poses deures d'estiu. Però de moment et felicito per l'efemèride, 1500 posts, ni més ni menys! Quin munt. I sempre fent-nos jugar i divertir-nos. Gràcies per tot i moltes felicitats!\nveig que ens has deixat entreteniment per estona i per dies .....hauré d'esperar la propera pista....la meva enhorabona per el número ! quants enigmes ! felicitats i bones vacances!\nah i per cert també gràcies a aquell joc vaig conèixer un munt de blogs! jo tot just era el meu primer any de blog! com passa el temps! molt agraïda senyor dels sonets i emperador dels enigmes! als teus peus faig reverencies\nXEXU: Doncs moltes gràcies per les dues coses. Per les felicitacions i per voler jugar, com sempre, amb els "deures" que us poso. :-)\nELFREELANG: Les reverències no calen, si m'ho permets te les canvio per una forta abraçada per celebrar aquest pas del temps que hem anat fent junts. Tu vas començar el "Si dubto..." al febrer del 2009 i jo el "Xarel-10" l'octubre del 2008, només quatre mesos de diferència de res. :-))\nPer cert, recordes aquell dia que vam sortir junts?. Vull dir que els nostres blogs van sortir junts a la secció "Paraula de blog" del diari AVUI. :-DD\nEn quant al joc de vacances, la idea és just aquesta: que us doni "feina" durant uns quants dies. :-)\nfelicitats! 1500 casos típics, vull dir posts... no es fan pas cada dia! Enhorabona i continua sense fallar ;)\nPel que fa l'enigma, com a expert del tema, donaré una pista: No es cap llibre d'en Terry Pratchett. Ara tothom ho té més clar, no?\nPONS: Gràcies i farem el que podrem. Com que ara estic de vacances, el post 1501 no arribarà (si no hi ha res de nou) fins l'onze de setembre però després tornaré amb el ritme de sempre i sense fallar.\nPel que fa a l'enigma, no em fa gaire gràcia que vagis donant pistes que encara ho endevinareu massa aviat. Però ja que ho has dit, ho confirmo: L'autor no és Terry Pratchett. ;-DD\nDoncs això, felicitats per una banda i més felicitats per l'altra!\nMentre tu i el llibre reposeu, que em penso que us fa falta, serem aquí mirant que ens inspira aquest caganer patriota...\nJO RAI!: Doncs gràcies per duplicat també. Seran uns quants dies de més calma pel que fa al ritme del blog però aniré passant per aquí per anar-hi deixant les pistes que tinc preparades. Així que sí, fins ara!!\n1500.......tu solet faràs petar blogger. Felicitats per la constància i qualitat.\nJOAN: Per culpa de gent com jo, algun dia ens faran pagar per tenir blog. :-DD\nFELICITATS per tants fantàstics posts!\ni Bones Vacances, jo també les he de fer encara, però ara ja em falta poquet...\nJOMATEIXA: Moltes gràcies i, pel que fa a les vacances, quan arribin les teves gaudeix-les força!!\nOstres, si ja em semblen complicats els enigmes habituals, aquest, em sento incapaç.\nEl que si que vull és felicitar-te, pels 1500, la prova reina de l'atletisme!!! i per tant, ja heroi dels blogs!!!\nI tb felicitar-te per les vacances!!! gaudeix al màxim d'aquests dies!!!\nRITS: Moltes gràcies, potser "heroi" és exagerat però he d'admetre que sí que em fa molta il·lusió haver arribat als 1500 posts. :-))\nEl text és ben interessant, eh?... m'he concentrat en el que deia, he tancat els ulls... i he vist un llibre que... no, no... hahaha no ho diré (encara)\nÉs com jugar a "La parte por el todo" què diver!\nMañana vendrá Pilar con una nueva pista :-DD\nASSUMPTA: I si la Pilar no pot venir, que potser la dona ja té una altra feina compromesa d'abans ;-D, no patiu que us la portaré jo la nova pista. Que, per altra part, em sembla que encara no serà gaire clara. Però m'agrada que us concentreu amb el poc material que us dono. :-)))\nMOLTES FELICITATS, per aquests 1500 posts (ufff jo no hi arribo ni en somnis!).\nI molt bones vacances, també!!\namb pistes i tot de moment estic espesa....i tant McAbeu que ho recordo! van sortir junts sense encar haver-nos conegut .....al diari Avui....quina gràcia oi? d'acord aparco la reverencia i ens abracem!\nSA LLUNA: Moltes gràcies i fins aviat! :-)\nELFREELANG: Les pistes no ajuden gaire, de moment. Si que va fer gràcia sortir als diaris, i tant. D'acord doncs, una abraçada!! :-))\nEl fet que ens posis títol i subtítol així, "tan a la lleugera" deu voler dir que aquest llibre no el coneix ningú :-)))\nDe totes formes, però, a mida que vagis posant més pistes i que ens puguem anar apropant, AQUESTA D'AVUI podrà servir per comprovar si és o no és :-DD\nEn tot cas... molt interessant aixì de que Catalunya no cedeixi davant el país àcid i sec hehehe\nASSUMPTA: Ningú, ningú... segur que l'autor si que el coneix. ;-DDD\nTens raó que aquesta pista més que per trobar quin llibre és, serveix per descartar quins no són quan les pistes comencin a permetre fer recerca de veritat. No falta gaire per això, la que tinc prevista per dilluns que ve, ja dóna alguna dada de l'autor. :-))\nMoltes felicitats, McAbeu pels 1500 i per fer un bloc tan interessant i divertit. Amb tu sempre aprenc noves coses.\nQue les vacances et siguin molt profitoses.\nCONSOL: Moltes gràcies!! :-))\nJa falta menys per una nova pista... ;-D\nASSUMPTA: Demà al matí la tindreu aquí. ;-D\nJa l'he vist ja... mmmmmmm ara toca pensar... :-DDD\nASSUMPTA: Exacte, ara toca pensar i amb això i una mica de deducció i un pèl de sort en la recerca ha de sortir per força. :-D\nJa tenim la primera encertant, a la tercera pista LLUNA ja ha trobat quin llibre és. Moltes felicitats!! :-))\nMoltíssimes gràcies Mc, ja veus que ha estat molt de xiripa...\nLLUNA: No et treguis mèrits que aquestes primeres pistes (i t'ho dic jo, que les he fet) donen molta feina de recerca si vols trobar quin llibre és. :-))\nOooooooh!! No m'ho puc creure!! Jo vaig buscar (una mica, només, és cert) però ho vaig fer... i res de res... La LLUNA té poders!! :-DDD\nSí Assumpta, el poder d'entrepuçar amb la resposta... :P\nBé, la sort és poderosa ;-)))\nUfff... La pista d'avui em temo que no em servirà per res... no sé, ja ho veurem.\nJo vaig estar buscant per autors i en vaig trobar bastants que podien ser, fins i tot un d'ells havia col·laborat amb La Trinca!! i jo vaig pensar "ja està, aquest!!", però no, en mirar les seves obres no n'hi havia cap que pogués correspondre al títol del llibre segons l'anagrama de la pista 2.\nQuè hi farem... :-P\nNo hi ha manera, eh. Mira que vaig llegint les pistes, i quan em sembla que estic en el bon camí, no acabo de trobar res que em quadri... quins deures més difícils!\nASSUMPTA i XEXU: He d'admetre que les pistes són volgudament difícils. He procurat fer-les prou ambigües perquè no sortís la solució només copiant-les a Mr. Google i per tant trobar el llibre o no, depèn molt de com s'encara la recerca. De totes maneres, a mesura que ens acostem al final (només falten 3 pistes més) espero que tot es vagi aclarint. Gràcies per no deixar d'intentar-ho. :-))\nTan bé que m'anava a mi aquell que havia col·laborat amb la Trinca!! :-))\nHomeeeee nosaltres no ens rendim mai!! :-DD\nASSUMPTA: M'agrada "La Trinca"... però també m'agraden altres coses. :-DD\nBen fet, res de rendir-se!! :-))\nfelicitats pels 1500 i bones vacances!.\nAixí que va néixer el 1963 a Barcelona... encara serà mon germà!!\nSi no fos tan tard li faria un truc per preguntar-li ;-))))\nVaig a investigar una micona :-))\nFRANCESC: Moltes gràcies!!\nASSUMPTA: Almenys que el teu germà escrigui llibres i els signi amb un pseudònim, jo asseguraria que l'autor no és ell. Així que vas fer bé de no trucar-lo a quarts de dues de la matinada per preguntar-li! ;-DD\nQue vagin bé les investigacions. :-))\nTu saps tot, tot, tot el que fa el TEU germà? ;-)))\nJo no, eh?... Ens portem força bé, però no segueixo el seu "dia a dia"... i com és una persona a vegades sorprenent i amb força imaginació, doncs podria creure que hagués escrit un llibre... ara, molts ja se'm faria més estrany :-DDD\nASSUMPTA: No, segur que jo tampoc ho sé tot. Però si hagués publicat un llibre, crec que sí que me n'hauria assabentat. ;-DDD\nVes a saber, potser és una sorpresa que et té reservada i algun dia t'ho explica ;-))))\nMc!!! Ja tinc el llibre a casa!!!\nMoltes gràcies!!! ;))))\nASSUMPTA: Ves a saber!! :-DDD\nLLUNA: Ei!!. Molt bé!!. Gaudeix-lo força i moltes gràcies a tu per haver participat. :-))\nFelicitats pels 1.500, McAbeu!\nDel 1963 i de Barcelona i no sóc jo? Algun tocaio, segur. Sé que en Màrius Serra i l'Oriol Izquierdo són també del 63, però no compleixen tots els requisits!\nVÍCTOR: Gràcies per les felicitacions!!\nVas bé. De moment, sabem que l'autor no ets tu (ni Màrius Serra ni Oriol Izquierdo). En PONS també va descartar en Terry Pratchett i l'ASSUMPTA al seu germà. Cada vegada queden menys autors possibles. ;-D\nPrimer, jo juraria que havia deixat un comentari a aquest post, al menys felicitant-vos a tu i al blog pels 1.500...\nPerò en fi són coses que passen.\nI jo ja pensava que estava tot dat i beneït i ara veig una nova pista... doncs mira, val més tard que mai... i ara mateix vaig a enviar-te la meva resposta per mail-\nFins ara, abraçades.\nCARME: No va arribar aquest comentari que dius, però jo em dono igualment per felicitat i t'ho agraeixo de tot cor. :-))\nI en quant a la teva resposta, doncs ara mateix acabo de llegir el mail i et puc dir que...\nJa tenim la segona encertant, a la sisena pista CARME també ha trobat quin llibre és. Moltes felicitats!! :-))\nOstres, ara sí que ja em centro... Ja saps, MAC, que tot i que mirava de jugar, no m'hi he pogut centrar massa, però ara vaig a per totes, totes!!\nAixí que DAVID, eh? Som-hi!!!\nASSUMPTA: Ho sé, per això t'agraeixo que malgrat tot ho provis i vagis a per totes. :-)\nI, com que ja he rebut el teu mail amb la resposta, a més puc afegir que ho has fet molt bé. :-DD\nTenim un parell d'encertants més, a la sisena pista LLUÍSA i ASSUMPTA també han trobat de quin llibre es tracta. Moltes felicitats!! :-))\nTrobareu la solució al següent post. Moltes felicitats a les encertants i moltes gràcies a tots els que hi heu jugat ni que sigui una estona. :-))


Testimonis Cristians de Jehovà – SUSTAINABILITY AND RELIGIONS\n3.7 Testimonis Cristians de Jehovà\n3.7.1 Contextualització històrica\nEls Testimonis de Jehovà són un grup religiós amb vinculacions cristianes i característiques específiques com ara el mil·lenarisme (entenen aquests com la creença en el Regne de Déu en mans de Jesús), la no creença trinitària i el seu caire no ecumènic. Es consideren una restauració del cristianisme primitiu, amb una comprensió de la Bíblia original i diversa de la resta de branques del cristianisme. L’actual organització dels Testimonis de Jehovà va començar a les acaballes del segle XIX, quan un petit grup d’estudiants de la Bíblia -provinents de diferents confessions religioses- de prop de Pittsburgh, Pensilvània (EUA), va començar a analitzar metòdicament les Sagrades Escriptures. En aquest grup hi havia Charles Taze Russell, al qual es considera fundador de la institució religiosa. Nascut en una família presbiteriana, Russell, interessat per l’estudi de la Bíblia, va formar amb un grup d’amics una congregació d’estudi de les Escriptures, els membres de la qual s’identificaven com a Estudiants de la Bíblia. El juliol de 1879 es va publicar el primer número de la revista Zion’s Watch Tower and Herald of Christ’s Presence (La Torre de Guaita de Sió i Herald de la Presència de Crist, coneguda ara en anglès com The Watchtower (La Torre de Guaita), la qual és fins avui la seva publicació més coneguda.\nEl 1909, quan l’organització ja havia aconseguit projecció internacional, la seu central de la Societat es va traslladar a Brooklyn (Nova York), on encara roman. El 1914 es va crear la primera entitat legal fora dels Estats Units, a la sucursal de la Gran Bretanya: l’Associació Internacional d’Estudiants de la Bíblia. Entre el 1917 i el 1940 van realitzar canvis importants en l’organització. La seva estructura es va centralitzar i els seus mètodes ensenyança es van regularitzar al màxim.\nEls Testimonis de Jehovà segons dades seves, estan presents en 239 països, tot i que en cap d’ells constitueixen un grup nombrós o majoritari. A diferència d’altres confessions cristianes, que comptabilitzen els seus membres batejats, els Testimonis de Jehovà compten només els “publicadors” o predicadors actius. El nombre de simpatitzants es mostra en els assistents a la seva reunió anual, la Commemoració de la mor de Jesucrist. D’acord amb les seves dades, l’any 2014 van participar a aquesta reunió 19,95 milions de persones. Les xifres actuals d’aquest grup religiós són les següents:\nPaïsos i territoris on són actius: 239.\nTestimonis de Jehovà actius en la seva predicació: 8,2 milions.\nAssistents a la seva Commemoració de la mort de Jesús: 19,95 milions.\nIdiomes en què s’editen bíblies i altres publicacions: 700.\nQuantitat de bíblies publicades en 125 idiomes: 210 milions.\nEstan organitzats en congregacions, cadascuna de les quals està supervisada per un consell d’ancians. Els ancians no són una classe clerical ni reben un sou. No demanem el delme ni fan col·lectes als llocs de reunió. Totes les activitats estan finançades per donacions voluntàries. Un dels trets característics d’aquesta institució religiosa és la seriositat a partir de la qual s’estructura. Compta amb un sistema organitzatiu piramidal diferent a l’estructura d’altres grups cristians. Un conjunt de congregacions constitueixen un circuit (els circuits depenen d’una sucursal i múltiples sucursals esdevenen una zona); diversos circuits formen un districte. Cadascuna d’aquestes agrupacions compta amb un superintendent, que és la persona encarregada de coordinar i supervisar les activitats cada congregació, d’aquesta manera s’aconsegueix una unitat de criteri i ensenyament arreu del món. Totes les zones depenen del Cos de Govern, format per un comitè vitalici d’onze homes, amb un president. Per sobre d’aquest Cos de Govern i d’aquest president que pot prendre tot tipus de decisions, continua la jerarquia, diuen, però es tracta d’una jerarquia intangible. A nivell mundial hi ha un Consell Rector, format per un petit grup de membres experimentats que serveixen a la seu central, i dóna pautes i instruccions als testimonis de Jehovà d’arreu del món, mitjançant les sucursals.\n3.7.2 Implantació a l’Estat espanyol i a Catalunya\nAbans de donar algunes dades sobre la implantació al territori de l’Estat espanyol i de Catalunya caldria destacar dues característiques d’aquest grup religiós: a) en primer lloc la seva tendència a la diversificació i a la dispersió: mentre altres confessions minoritàries tendeixen a concentrar-se en pocs llocs i a formar comunitats nombroses, els testimonis de Jehovà es caracteritzen per la seva dispersió territorial en comunitats relativament petites; b) en segon lloc, el respecte per la cultura i els costums del país on es radiquen, sense fomentar l’assimilació dels conversos. La presència dels primers Testimonis de Jehovà a l’Estat espanyol data de la segona dècada del segle XX. A finals dels anys quaranta només hi havia grups molt reduïts a Madrid i Barcelona. La primera sala del regne dels testimonis de Jehovà es va obrir el 7 de Febrer de 1971, al carrer Astúries de Barcelona. Van ser els primer objectors de consciència davant el règim franquista i per aquesta raó molts joves Testimonis de Jehovà van ser empresonats, alguns d’ells per més d’una dècada. Des d’aleshores, el creixement del grup ha estat constant, amb unes taxes superiors a les de qualsevol altra confessió minoritària i que només en temps recents ha començat a davallar. En qualsevol cas, aquesta institució religiosa està present avui a totes les comunitats autònomes espanyoles sense excepció i a l’any 1999 tenia 1300 congregacions i cent mil publicacions. La seu central dels Testimonis de Jehovà a Espanya es troba a Madrid.\nSegons les dades que apareixen al seu anuari, l’any 2014 hi havia 1.545 congregacions, 112.493 publicadors –membres actius– i 2.440 estudiants de la Bíblia es van batejar.\nA Catalunya hi ha al voltant de 300 salons del regne amb un total d’uns 40.000 membres. No són, com altres tradicions religioses, centralistes en el sentit que s’ubiquen exclusivament o bàsicament a Barcelona i la seva àrea metropolitana, sinó que són presents a quasi totes les comarques catalanes. Són inscrits al Registre d’Entitats Religioses del Ministeri de Justícia des del 1970. Tenen el reconeixement de “notori arrelament” a l’Estat espanyol des del 29 de Juny 2006 (art. 7 LOLR). Els testimonis de Jehovà són la institució cristiana amb més punts de culte a Espanya després de l’Església catòlica. Les onades d’immigrants internacionals a partir de la dècada dels 90, procedents de països on la seva fe està més consolidada, els ha permès créixer ràpidament a Espanya.\n3.7.3 Bases doctrinals sobre l’acció social i la sostenibilitat\nEls Testimonis de Jehovà segueixen els ensenyaments de Jesús i imiten els apòstols. A continuació es presenta un resum de les seves creences més importants i que de manera més o menys directa tenen a veure o influeixen en la seva actitud de front a l’acció social i a la sostenibilitat.\nAdoren l’únic Déu verdader, el Creador totpoderós, que es diu Jehovà. És el Déu d’Abraham, Moisès i Jesús segons la Bíblia. Creuen que Déu ha inspirat la Bíblia. Les creences es basen en els seixanta-sis llibres de la Bíblia, que inclouen l’Antic Testament i el Nou Testament. Reconeixen que n’hi ha parts escrites en llenguatge figurat o simbòlic i no s’han de prendre al peu de la lletra.\nSegueixen l’ensenyament i l’exemple de Jesús, al qual consideren, com tots els cristians, Salvador i el Fill de Déu. Consideren però, a diferència de les altres branques del cristianisme que Jesús no és el Déu totpoderós i que no hi ha cap base bíblica per creure en la Trinitat. Jehovà, Jesucrist i els àngels fidels viuen a la regió espiritual. El sacrifici de rescat de Jesús allibera del pecat i la mort. Per beneficiar-nos d’aquest sacrifici, no només s’ha de tenir fe en Jesús, sinó que també s’ha de canviar l’estil de vida i batejar-se. Amb les obres es demostra que es té una fe forta. No es pot guanyar la salvació per un mateix, sinó que és Déu qui la dóna. Segons el seu estudi de la Bíblia (llibre de l’Apocalipsi), un grup de 144.000 persones ressuscitaran al cel per regnar amb Jesús.\nCreuen en el regne de Déu com a govern real al cel que substituirà els governs humans i durà a terme el propòsit de Déu per a la Terra. I això ho farà ben aviat, ja que segons la seva interpretació de les Escriptures i de les profecies bíbliques, estem vivint en «els darrers dies». Així, només els qui estaran dins l’organització dels Testimonis de Jehovà seran salvats per Déu en el Dia del Judici Final. Des de la seva fundació han predit la fi del món nombroses vegades. Actualment consideren que la fi del sistema actual pot arribar en qualsevol moment i que per tant han d’estar atents als successos actuals i donar a conèixer les seves creences perquè es pugui salvar el major nombre de persones. Creuen que el Regne de Déu, en mans de Jesucrist, vindicarà el dret de Jehovà a governar sobre tota la Creació i que la Terra esdevindrà un paradís on viuran eternament totes les persones que visquin en harmonia amb Jehovà.\nEn considerar que estan vivint en els darrers dies, centren les seves vides a aconseguir l’aprovació divina. Per aquest motiu veuen els estudis i l’èxit en el sistema com una cosa secundària. Avui dia, donats els creixents requisits per part del mercat de treball per aconseguir ocupació, es considera que això pot resultar imprescindible, i cada vegada més membres escullen estudiar una carrera.\nNo veneren la creu ni cap altra imatge. Alguns aspectes de la seva adoració són els següents: Oració a Déu; lectura i estudi de la Bíblia; es reuneixen per orar, estudiar la Bíblia, cantar, expressar la fe i animar els companys de creença i altres persones; les bones notícies del Regne; ajuden les persones que ho necessiten; construeixen i mantenen les Sales del Regne i altres edificis que s’utilitzen per donar empenta a l’obra mundial d’educació bíblica; ajudem en cas de desastre.\nCada Testimoni assisteix dues vegades per setmana a les reunions que tenen lloc a les Sales del Regne, reunions religioses on els assistents comenten temes bíblics i reben instrucció sobre com aplicar a la seva vida els principis de la Bíblia i compartir amb altres persones la seva fe. No acudir a aquestes reunions no comporta l’expulsió. A banda d’això, acudeixen a “estudis bíblics” organitzats en domicilis particulars i, segons el missatge que va deixar Jesús, dediquen diverses hores la setmana al proselitisme, allò que anomenen “predicació” del Regne de Déu. Arreu del món, tots els Testimonis tenen les mateixes creences. I s’esforcen per no fer distincions socials, ètniques, racials ni de classes. Aquesta unitat no implica uniformitat. Cada Testimoni ha de prendre les seves decisions basades en la seva consciència educada per la Bíblia.\nS’esforcen per mostrar amor altruista. Eviten les pràctiques que desagraden a Déu, entre elles l’ús indegut de la sang mitjançant transfusions . Son pacífics i no van a la guerra, rebutjant positivament tota col·laboració amb activitats militars. Respecten els governs i n’obeeixen les lleis sempre que no estiguin en contra de les normes de Déu. Seguint Jesús, que va dir que els cristians han d’estimar els altres com a ells mateixos i que no han de ser part del món. Per això, intenten fer «el bé a tothom», encara que es mantenen neutrals pel que fa als assumptes polítics. Tot i això, respecten les decisions que prenguin altres persones sobre aquests assumptes.\n3.7.4 Les activitats\nEls Testimonis de Jehovà es dediquen fonamentalment a la predicació i a fomentar i difondre la lectura de la Bíblia. Tots els Testimonis de Jehovà, inscrits en els seus informes anuals, són també, seguint el llenguatge usat per l’organització, proclamadors (predicadors) actius d’allò que consideren el missatge urgent que cal transmetre a la humanitat. Participen regularment en activitats formals organitzades localment per contactar amb els veïns, però també aprofiten ocasions informals per parlar amb coneguts o simplement amb aquells amb qui es creuen al llarg del dia.\nTots els membres batejats tenen l’obligació de testificar l’existència de Jehovà i donar a conèixer quina és, segons ells, la seva voluntat. S’ofereixen per dur a terme estudis bíblics a domicili, principalment amb l’ajuda de les mateixes publicacions bíbliques preparades a tal efecte. Aquests estudis també s’anuncien en totes les publicacions. A reu del Estat espanyol es fan cursos bíblics i reunions en 28 idiomes i a Catalunya, s’han organitzat grups en 13 diferents llengües, aquesta obra educativa està atesa per voluntaris que han aprés aquets idiomes incloent la llengua de senyes i per sord-cecs.\nEls valors i l’educació moral que transmeten els Testimonis Cristians de Jehovà consideren que pot contribuir a millorar la qualitat de vida de les persones. De fet, alguns dels projectes de l’organització estan orientats a transmetre el seu missatge a col·lectius desafavorits, com ara els presos, les persones nouvingudes o els mariners. Pels primers, l’organització té un programa de visita a centres penitenciaris amb la finalitat de contribuir a la formació moral i espiritual de la població reclusa de tot Catalunya. Pels segons, els Testimonis Cristians de Jehovà tenen un programa de visita a centres d’acollida d’immigrants en situació irregular. I, finalment, pels tercers, estableixen un programa d’evangelització als ports, ja que l’organització considera que els mariners són persones amb qui poden mantenir bones converses des del punt de vista espiritual i moral degut a les llargues temporades que passen embarcats i pel gran respecte que consideren que aquest col·lectiu té a Déu.


> Univers madur: Si fossis pluja et rebria tot nu\nLa pluja té un efecte curiós segons el moment, la intensitat i el lloc on t'agafi.\nÉs emprenyadora si t'agafa pel carrer, enervant si cau amb força, íntima si tens bona companyia, melangiosa, fascinant.\nAquesta nit, un tro -només un- fort, intens i inacabable m'ha llevat la son, i mentre sentia ploure darrere els vidres, a l'abric del llit, en aquell estat de mitja vetlla, m'ha vingut al cap aquest vers (el del títol) que forma part del poema Llibre sense títol de Miquel Martí i Pol. Realment no és un poema sobre la pluja, però sí que és un deliciós poema ple d'intimitat.\nPerò per descriure una tarda de pluja en companyia de bons amics, gairebé d'aquelles que ve de gust que caigui aigua mentre et saps a recer, aquesta Pluja fina de Narcís Comadira:\nEspero que la pluja us agafi a resguard i en bona companyia.\nEtiquetes de comentaris: Comadira , Martí i Pol , pluja , Poesia\nMarta N. 24 d’octubre de 2011 a les 20:59\nT’he esperat com abans\na la cantonada del carrer del Migdia,\nno gaire lluny del pont,\non ja la nit veritablement comença.\nsota el mateix fanal\nque tu trobaves sinistre\ni també duia el vell impermeable\namb el coll alçat.\nTambé plovia avui,\ncom abans, ho recordes?\nEstimàvem la pluja,\nla fràgil intimitat de la pluja,\ni passejàvem pels carrers en silenci,\nran mateix de les cases torbadores,\ni et repenjaves tendrament al meu braç.\nTot era com abans,\nperò tu no has vingut.\nLlavors algú ha passat i m’ha mirat amb estranyesa\ni una parella, a l’altra cantonada,\ns’ha aturat un moment per besar-se.\nHe encès la darrera cigarreta\ni he tornat lentament cap a casa.\nEn alguna ràdio llunyana\nla Greco cantava.\n"El Poble" dins Miquel Martí i Pol. Obra poètica I: 1948-1971. Barcelona: Edicions 62, 2000, p. 196.\nninona 24 d’octubre de 2011 a les 21:21\nMarta, que bé saber de tu ni que sigui pels comentaris.\nM'has fet buscar la cançó de la Juliette Gréco que no coneixia (això del YouTube és un invent gairebé tan fantàstic com el Google). Deixo l'enllaç per si algú més té curiositat.\nVicent 25 d’octubre de 2011 a les 1:53\nMai no he pogut oblidar aquelles vesprades de pluja quan començava l'hivern o la tardor a casa amb mon pare, ma mare i el meu germà, ara les passe amb la meua dona i són no tan entranyables però les trobe més alegres, de totes les maneres un fill, un espòs o una dona sap d'aquest estar a recer sota una teulada i fora caient la pluja.\nAnna Maria Villalonga 25 d’octubre de 2011 a les 12:18\nTinc el mateix sentiment que Martí Pol, que Comadira. M'encanta el recolliment que promou la pluja fina.\nAnònim 29 d’octubre de 2011 a les 9:18


17-10-2019 Entrevista de L'informatiu - Francesc Belver, portaveu municipal del PSC\nEntrevista de L'informatiu - Francesc Belver, portaveu municipal del PSC\nAula L'H 16 octubre - Erasmus Plus sobre medi ambient a l'institut Europa\nEntrevista de L'informatiu - Antoni García Acero, portaveu municipal d'ERC\nVeïns - L'associació FESOCA i l'ACA Cofradia Virgen de la Cabeza\nI la història de l'Estraperlo amb Manuel Domínguez\nBatecs 11 Oct. - UN VIATGE GASTRÒNOMIC (des de L'H)\nAmb l'autora del blog Baco y Boca, Luisa Ramos\nEntrevista de L'informatiu - Miguel García, portaveu municipal de Ciutadans\nEl Club Distance L'H de triatló a punt de tancar una gran temporada\nEntrenen al Complex esportiu L'H Nord\nL'Hospital de Bellvitge reconeix a les cinc entitats que hi fan tasques de voluntariat\nEn el marc d'una exposició present al vestíbul de Consultes Externes\nServeis mínims per la vaga general de divendres 18 d'octubre\nAmb el 50% del servei en hores punta\nTecnologia i relax al Piscina&Wellness\nAmb totes les novetats d'un sector en creixement\nEl cicle de Cinema Infantil en Català torna a L'H\nPer difondre la llengua fora de l'àmbit escolar\nBarris per Viure prepara un manifest contra la pressió turística a Collblanc-la Torrassa\nAmb el suport del veïnat i del teixit associatiu del districte\nEnviar aquesta notícia per e-mail Imprimir aquesta notícia societat 10. 07. 2019 Compartir a Twitter Compartir a Facebook\nVeïns del 155 de la carretera de Collblanc denuncien deficiències a l'edifici on viuen\nAsseguren que té problemes estructurals\nEls veïns de l'edifici de la carretera de Collblanc, 155, denuncien que l'edifici on viuen té deficiències estructurals que han causat diversos incidents i reclamen responsabilitats. L'edifici és de protecció oficial i va ser construït l'any 2009 per Regesa. Des del grup municipal del PP han recollit les demandes dels propietaris i estudien presentar una moció al Ple.\nDes que van entrar-hi a viure, els veïns de la carretera de Collblanc, 155, han viscut diversos problemes amb els seus habitatges. "Hi havia unes portes corredisses de ferro als balcons que es van haver de treure perquè estaven en mal estat i estaven a punt de despenjar-se. Es van haver de treure les guies perquè una va caure a la llar d'infants que hi ha a baix", explica en Raúl, veí del bloc.\nDe fet, en els darrers anys han registrat tres incidents greus que podrien haver posat en perill els vianants o els infants de l'escola bressol que hi ha la planta baixa. Denuncien que aquests desperfectes s'estan produint per problemes estructurals en l'edifici i per la mala qualitat dels materials amb què va ser construït. "Tenim un informe d'una arquitecta que avala que això es va fer de pressa i corrents", afegeix la María.\nAsseguren que han hagut d'invertir més de 80.000 euros en solucionar aquestes incidències i que se senten desprotegits. "Estem pagant derrames per deficiències a l'edifici quan no són culpa nostra. És que l'edifici no compleix les condicions", afirma la María Ángeles, també veïna.\nA més, apunten que disposen d'un informe on "hi ha totes les deficiències de l'edifici i ens queden uns 300.000 euros per pagar", explica en Guillermo. Per això, reclamen responsabilitats. "Reivindiquem que algú es faci responsable d'allò que han fet malament", afegeix.\nEls veïns també estan preocupats per si les obres de construcció de la futura estació d'Ernest Lluch de la línia 5 de metro, que ja estan en marxa, podran causar noves incidències en l'edifici.\nL'edifici té 42 pisos de protecció oficial i es va construir l'any 2009 de la mà de Regesa, empresa urbanística del Consell Comarcal del Barcelonès. A més, la meitat dels veïns que hi viuen són reallotjats.\nEl PP estudia presentar una moció al Ple\nLa portaveu del grup municipal del PP, Sonia Esplugas, s'ha reunit amb els veïns per recollir les seves demandes i donar-los suport. "No entenem com l'Ajuntament va certificar l'edifici perquè hi pogués venir a viure gent, i més quan la meitat dels veïns són expropiats d'altres punts de L'Hospitalet", ha explicat. Des del Partit Popular exigeixen a l'Ajuntament "que no miri cap a una altra banda, que solucioni els problemes d'aquest immoble i més, quan hi ha una escola bressol just a sota", ha afegit. Per això, estudien presentar una moció al Ple.


DIARI DE L'EXORCISTA: INEXORABILITAT\nsa lluna dissabte, 21 de setembre, 2013\nEl valor real de les coses no és, encara que ho sembli, el valor material ni la seva utilitat. Els objectes marquen un abans i un després a la nostra memòria i als nostres cors.\njejjej...l'Arguiñano en sap molt d'aquestes coses!! M'has tret un somriure!!\nMolt bon cap de setmana, amic!!\nL'EXORCISTA dissabte, 21 de setembre, 2013\nDoncs sí: hi ha objectes que ens recorden moments fantàstics.\nSi he aconseguit fer-te somriure, ja puc donar el dia per ben aprofitat.\nBessets de tardor!\nAnònim dissabte, 21 de setembre, 2013\nDoncs a mi els objectes heretats no em recorden més la persona o certs moments amb aquesta. Moltes vegades, per no dir sempre, estic lluny de l'objecte heretat i em dic el mateix que va dir mossèn Cinto Verdaguer:\n"Les llàgrimes que es ploren s'esvaeixen\ntot lo de la terra és breu\nsols l'oració va a Déu"\nI tinc la sensació que tocar o mirar l'objecte heretat és talment com parlar de la persona que va morir, i no pas parlar amb ella.\nL'EXORCISTA diumenge, 22 de setembre, 2013\nel record no es basa únicament en els objectes. Aquests ens recorden moments puntuals. El record és una amalgama d'imatges, sentiments i sensacions extraordinàriament diverses.\nAnònim dilluns, 23 de setembre, 2013\nNo necessito el record (el seu rellotge i l'hora repetida ;-), poso per cas) per besllumar el que fou la persona i aturar-me en un moment de la seva vida compartida. Ni em serveix tampoc per coincidir, assaborir i/o expressar quelcom.\nEl present o els presents materials entenc que són per viure, i si jo no en puc fer us (per les raons que siguin) li passo a qui sí ho pot necessitar més que no pas jo. És cert que la meva visió fotogràfica (o digues-li consciència) pot plasmar el precís moment que em fou donat l'objecte, però si algú el pot necessitar més que jo, restà al seu abast.\nMaria PB diumenge, 22 de setembre, 2013\nhahahahahahahahahahahahaa quina gran bajanada!\nEn quant al valor de les coses, jo sempre he cregut que val més el pes sentimental que l'econòmic. Sempre dirà més un regal fet amb estima que un de "per quedar bé".\nTotalment d'acord: les coses fetes per amor no tenen preu.


Dijous recala al Port el veler 'Astral', que ha salvat 15.000 refugiats » Local » Sóller » Setmanari Sóller\ndiumenge, 24 de juny de 2018 20:35h\nDijous recala al Port el veler 'Astral', que ha salvat 15.000 refugiats\nEl veler «Astral» de l’ONG Proactiva Open Arms, que ha salvat la vida a 15.000 persones a la crisi dels refugiats a la Mediterrània, recalarà al Port de Sóller el dijous dia 8 de març e la seva gira que el durà a altres sis ports de Balears per compartir la seva experiència.\nEl Govern balear col·labora amb Proactiva Open Arms perquè el veler de rescat faci escala en diversos ports i difongui la seva tasca mitjançant visites gratuïtes. La ciutadania, en un horari de portes obertes, i en particular els escolars en una actuació específica dirigida a centres escolars, podran visitar el vaixell.\nDavant les xifres de persones mortes i desaparegudes a la ribera mediterrània, el Govern assenyala que «té la voluntat i responsabilitat d’actuar, tant en l’acció humanitària com a la sensibilització i informació sobre aquesta crisi humanitària».\nDes de l’any 2017, aquest veler s’empra per sensibilitzar escolars i ciutadans mostrant la situació d’emergència humanitària a la Mediterrània central i la seva tasca de salvament a persones que fugen per mar de conflictes bèl·lics, persecució i pobresa. La visita a l’Astral permetrà fer-se una idea real de les situacions crítiques que pateixen els emigrants.\nProactiva Open Arms és una organització humanitària de salvament marítim espanyola que des de 2015 està rescatant persones a la Mediterrània. Des de la seva fundació han rescatat més de 58.000 persones, primer, a l’illa grega de Lesbos i posteriorment, a la ruta de la mediterrània central entre Líbia i Itàlia.\nDes de Sóller Solidari s’ha organitzat una visita el dijous capvespre i el tren de Sóller ha posat a disposició de l’entitat 40 places de tramvia gratuïtes per a qui vulgui visitar el vaixell aquest dia. El divendres matí també es podrà visitar.


L'acusada de crim de la Guàrdia Urbana, positiu per coronavirus - Empordà\nL'acusada de crim de la Guàrdia Urbana, positiu per coronavirus\nTotes les internes de la presó de Wad-Ras, on compleix condemna Rosa Peral, han estat aïllades\nEfe|Barcelona 21.03.2020 | 06:30\nLa guàrdia urbana de Barcelona Rosa Peral, acusada d'haver assassinat la seva parella Pedro Rodríguez confabulada amb el seu amant Albert López en el marc d'un triangle amorós, ha donat positiu en el test de coronavirus després d'haver presentat un quadre de tos en els últims dies.\nFonts del Tribunal Superior de Justícia de Catalunya (TSJC) han confirmat a Efe que Peral, que ja es va absentar de l'última sessió del judici dimarts passat, ha estat sotmesa a la prova del Covid-19 i ha donat positiu, de manera que, tal com han assenyalat fonts del Departament Justícia, totes les internes de la presó de Wad-Ras, on compleix presó provisional, han estat aïllades.\nLes mateixes fonts del TSJC han assegurat que cap dels nou membres del jurat popular que jutja el cas presenta símptomes relacionats amb el coronavirus, de manera que, de moment, no se suspendrà la deliberació del veredicte, que va començar ahir dimecres.\nTot i això, en cas que algun dels membres pugui ser sospitós d'haver-se infectat, serà examinat pels forenses de l'Audiència de Barcelona per determinar si cal posar-los en quarantena.\nPeral no va assistir en persona a l'exposició de l'informe de la seva defensa i va intervenir per videoconferència per fer ús del seu dret a l'últim torn de paraula seguint així les ordres del magistrat president de Tribunal de Jurat, Enrique Rovira, que va impedir que l'acusada es personés a la sala per estar amb «molèsties» i tos i després de ser avaluada pels metges.\nLa setmana passada, un cas positiu de coronavirus en un intern de la presó de Brians 2 va obligar a confinar un mòdul amb 105 reclusos, que van ser aïllats provisionalment per un període de 14 dies.


Alumnes de 1r de BAT visiten els platós de televisió al Campus Catalunya de la URV | INS Pons d'Icart\nAlumnes de 1r de BAT visiten els platós de televisió al Campus Catalunya de la URV\nEl passat 3 d’octubre, alumnes de l’Institut Pons d’Icart de 1r. de batxillerat que cursen l’assignatura “Cultura Audiovisual”, acompanyats per la professora M.Carme Domingo, van anar al Campus Catalunya per visitar els platós de televisió de la Facultat de Lletres de la URV en els estudis de Grau de Comunicació Audiovisual i Periodisme.\nLa vista fou a càrrec d’Isidre Monreal, coordinador de l’Àrea Tècnica del Departament d’Estudis de Comunicació Audiovisual de la Universitat. Ell va explicar als alumnes tot el necessari per a la realització dels programes de televisió, així com també el funcionament dels platós i el referent al set de rodatge i sistema d’il·luminació dels mateixos.\nEls alumnes van gaudir durant dues hores de la visita i van tenir l’oportunitat de preguntar tot tipus de curiositats sobre aquest mitjà de comunicació tan mediàtic. Com va destacar lsidre Monreal : “aquí s’ha de fer que allò que sembla o és difícil, sigui fàcil”.\nCal tenir present que en aquestes instal·lacions realitzen pràctiques de laboratori tots els estudiants del grau de Comunicació Audiovisual i Periodisme de la Facultat.\nCalendari exàmens 1r de BAT. Setembre 2021\nRevista 4 Ratlles núm. 3\nDeures d’estiu (ESO) i extraordinària de setembre (1r de Bat)\nProjecte “Com es generen els trastorns mentals?”\n1r batxillerat 2n ESO 3r d'ESO 4t d'ESO 4t ESO aicle arduino Arts Escèniques BATXILLERAT biblioteca Bobby elephantis clil code week dia internacional Dia Internacional de la Llengua Materna Diversitat lingüística erasmus+ ka1 Escola verda ESO Exàmens global scholars graduació https://bibliotecatarragona.gencat.cat/ ict Kahoot La meva llengua la nostra riquesa malta MARE TERRA Optatives ORIENTACIO EDUCATIVA PAU PIM POEFA Premi Pàdel amb tu revista robòtica Sant Jordi servei comunitari Setembre TDR URV violència de gènere Vídeo


Així ha estat la consigna nacionalista espanyola d'aquesta concursant a «La Ruleta de la Suerte» - Regió7 :: El Diari de la Catalunya Central\nAixí ha estat la consigna nacionalista espanyola d'aquesta concursant a «La Ruleta de la Suerte»\nEls mems i les reaccions a Twitter no s'han fet esperar per viralitzar aquest moment\nc.t.a 04.11.2020 | 20:00\n"La ruleta de la suerte" és un dels programes més vistos a l'hora de dinar de tot el país i ha deixat moments per al record. Concursants que no veuen les respostes més òbvies, uns altres que saben la solució del plafó però s'equivoquen en la pronunciació i ocurrències absurdes que inunden l'hemeroteca del mític programa.\nAvui Twitter ha cremat amb una nova anècdota més, l'ocurrència d'una de les concursants que triava així les vocals per solucionar el plafó: "La A, de arriba" i la "E, de España". La reacció dels internautes no s'ha fet esperar i aviat han començat a aflorar mems i comentaris de tota mena que han viralitzat aquest curiós moment.\nNo puedo con lo que ha pasado en la ruleta de la suerte JAJAJAJA\n"A de Arriba y E de España"\n— Helena GS (@HelenaGS_) November 3, 2020\nLa cayetana en la ruleta de la suerte: pic.twitter.com/5Cp4DuEvS1\n— Irene (@Irene_ire_ne) November 3, 2020\nInvestiguen treballadores d'un hospital de Tarragona per un vídeo on imiten el mem dels portadors de taüts africans.\nTwitter suspèn el compte a Spiriman pel seu missatge sobre el càncer.\nDesallotgen un local d'oci sense llicència amb un centenar de persones a Barcelona.